b'\n_START_ARTICLE_\n44. zra\xc4\x8dnoprevozna divizija (Indija)\n_START_SECTION_\nZgodovina\n_START_PARAGRAPH_\nDivizija je bila prvotno ustanovljena 15. aprila 1944 s preimenovanjem 9. zra\xc4\x8dnoprevozne divizije. A \xc5\xbee v dveh tednih so iz sestave divizije izlo\xc4\x8dili divizijski \xc5\xa1tab in podporne enote, ki so jih dodelili indijski 21. pehotni diviziji zaradi japonske invazije na Indijo. Potem, ko so v juliju zaustavili japonski prodor, se je nadaljevala ustanovitev divizije._NEWLINE_15. septembra 1944 so diviziji dodelili indijsko 50. padalsko \xc4\x8deto in pozneje \xc5\xa1e nekatere enote zdaj razpu\xc5\xa1\xc4\x8denih \xc4\x8dinditov. 1. novembra 1944 je bila v sestavo divizije dodana \xc5\xa1e britanska 14. zra\xc4\x8dnopristajalna brigada in 1. marca 1945 se je diviziji pridru\xc5\xbeila \xc5\xa1e indijska 77. padalska brigada._NEWLINE_Kljub temu, da je bila divizija \xc5\xa1e v procesu ustanovitve, je sodelovala v operaciji Drakula. Po maju 1945 so iz divizijskih pripadnikov sestavili majhne zra\xc4\x8dnoprevozne enote, ki so jih poslali v japonsko zaledje, da odkrijejo japonska tabori\xc5\xa1\xc4\x8da vojnih zapornikov ter interniranih civilistov in jim zagotovi potrebno oskrbo.'